Soemu Toyoda

Soemu Toyoda (22. toukokuuta 1885 Ōitan prefektuuri, Japani – 22. syyskuuta 1957 Tokio, Japani)Toyoda Soemu (1885-1957)  The Pacific War Online Encyclopedia (Kent G. Budge). Viitattu 31.10.2019.SOEMU TOYODA, 72, ADMIRAL, IS DEAD; Fleet Commander at Time of Battle of Leyte Gulf-- Cleared of War Crimes Led Combined Fleet Promoted Late in War  The New York Times 23.9.1957. Viitattu 31.10.2019. oli japanilainen amiraali, joka toimi toisen maailmansodan aikana Japanin yhdistetyn laivaston ylipäällikkönä vuosina 1944–1945 ja keisarillisen laivaston pääesikunnan päällikkönä toukokuusta lokakuuhun 1945.

Toyoda valmistui Japanin keisarillisesta laivastoakatemiasta vuonna 1905.Soemu Toyoda Tribunal Transcripts  USU Digital History Collections, Utah State University. Viitattu 31.10.2019. Hän oli Japanin laivastoattaseana Lontoossa vuosina 1919–1922 ja myöhemmin muun muassa risteilijä Yuran ja taistelulaiva Hyūgan kapteenina. Toyoda toimi yhdistetyn laivaston esikuntapäällikkönä 1933–1935, 4. laivaston komentajana 1937–1938 ja 2. laivaston komentajana 1938–1939. Hän sai vuonna 1931 kontra-amiraalin, 1935 vara-amiraalin ja 1941 amiraalin arvon. Toyoda vastusti sodan aloittamista Yhdysvaltoja vastaan, vaikka olikin kiihkonationalisti. Tyynenmeren sodan puhjetessa vuonna 1941 hän oli Kuren laivastopiirin päällikkönä. Hänet nimitettiin marraskuussa 1942 ylimmän sotaneuvoston jäseneksi ja toukokuussa 1943 Yokosukan laivastopiirin päälliköksi.Soemu Toyoda  Spartacus Educational (John Simkin). Viitattu 31.10.2019.

Toyoda tuli yhdistetyn laivaston ylipäälliköksi toukokuun alussa 1944 edeltäjänsä Mineichi Kogan kuoltua lento-onnettomuudessa. Toyodan johdolla laivastolle laadittiin uusi strategia ”A-Go”, jonka lopputuloksena oli ratkaiseva tappio Filippiinienmeren taistelussa kesäkuussa 1944. Amerikkalaisten käynnistäessä lokakuussa 1944 maihinnousun Leyten saarelle Toyoda oli ilmaiskujen vuoksi jumissa Formosalla, josta käsin hän määräsi suuren vastahyökkäyksen, ”Shō-Gōn”. Seurauksena oli kuitenkin jälleen tappio Leytenlahden taistelussa. Toukokuussa 1945 Toyoda siirtyi laivaston pääesikunnan päälliköksi, missä tehtävässä hän oli sodan loppuun asti. Meriministeri Mitsumasa Yonai oli tukenut Toyodan nimitystä siinä toivossa, että tämä kannattaisi sodan lopettamista. Toyoda asettui kuitenkin ylimmässä sotaneuvostossa armeijan esikuntapäällikkö Yoshijirō Umezun ja sotaministeri Korechika Anamin rinnalle vastustamaan antautumista, koska piti Potsdamin julistuksen antautumisehtoja liian huonoina Japanille. Hän pysyi tällä kannalla vielä elokuussa 1945 Hiroshiman ja Nagasakin atomipommien jälkeenkin.

Toyoda erosi esikuntapäällikön tehtävistä lokakuussa 1945 ja vetäytyi kokonaan palveluksesta marraskuussa. Hän joutui lokakuussa 1948 sotaoikeuteen syytettynä sotarikoksista vihollisvankeja ja siviileitä kohtaan. Hänet kuitenkin todettiin syyttömäksi ja vapautettiin. Hän oli ainoa sotarikoksista syytetty japanilainen sotilasjohtaja, joka todettiin syyttömäksi kaikkiin syytekohtiin. Toyoda kuoli sydänkohtaukseen vuonna 1957.

Lähteet

Aiheesta muualla

Luokka:Japanilaiset amiraalit
Luokka:Japanilaiset toisen maailmansodan sotilaat
Luokka:Sotarikossyytteistä vapautetut
Luokka:Vuonna 1885 syntyneet
Luokka:Vuonna 1957 kuolleet